ഓഫീസര്മാരുടെ സ്ഥലംമാറ്റം ഓഫീസേഴ്സ് സംഘിന്റെ ആവശ്യം പ്രഥമദൃഷ്ട്യാ ന്യായമെന്ന് ഹൈക്കോടതി കൊച്ചി: വൈദ്യുതി ബോര്ഡില് ഓഫീസര്മാരുടെ സ്ഥലംമാറ്റത്തിന് ആരോഗ്യ കാരണങ്ങളാല് സംരക്ഷണം നല്കേണ്ടവരെ കണ്ടെത്തുന്നതിന് രൂപീകരിച്ച ജില്ലാതല മെഡിക്കല് കമ്മിറ്റിയെ ജസ്റ്റിസുമാരായ അലക്സാണ്ടര് തോമസും എ ബദറുദീനും അടങ്ങുന്ന ഹൈക്കോടതി ഡിവിഷന് ബെഞ്ച് ഒരു മാസത്തേക്ക് സ്റ്റേ ചെയ്തു. നാമനിര്ദേശം ചെയ്തിരുന്ന കെ എസ് ഇ ബി ഓഫീസേഴ്സ് സംഘിന്റെ അംഗങ്ങളെ ബോര്ഡ് പരിഗണിക്കാത്തതിനെ തുടര്ന്ന് ഓഫീസര്സ് സംഘ് ഹൈക്കോടതി സിംഗിള് ബെഞ്ചിനെ സമീപിച്ചു. തുടര്ന്ന് മൂന്നാഴ്ചയ്ക്കകം ഓഫീസേഴ്സ് സംഘിന്റെ ആവശ്യം പരിഗണിക്കണമെന്ന് ഉത്തരവിട്ടിരുന്നു. എന്നാല് കോടതി ഉത്തരവ് പരിഗണിക്കാതെ ബോര്ഡ് മുന്നോട്ട്പോയി. ഇതിനെ തുടര്ന്നാണ് ഓഫീസര്സ് സംഘ് ഡിവിഷന് ബെഞ്ചിനെ സമീപിച്ചത്. പ്രഥമദൃഷ്ട്യാ ന്യായമായ ആവശ്യമാണ് ഓഫീസേഴ്സ് സംഘിന്റേതെന്ന് ഡിവിഷന് ബെഞ്ച് താത്കാലിക ഉത്തരവില് പറഞ്ഞു. വൈദ്യുതി ബോര്ഡ് രൂപീകരിച്ച മെഡിക്കല് കമ്മിറ്റിയില് അതാതു ജില്ലാ തലസ്ഥാനത്തെ വിതരണ വിഭാഗം ഡെപ്യൂട്ടി ചീഫ് എന്ജിനീയര് കണ്വീനറായും മാനേജ്മന്റ് പ്രതിനിധികളായി ഇടതു സംഘടനയായ ഓഫീസര്സ് അസോസയേഷന്റെ രണ്ടു അംഗങ്ങളും അവരുടെ മറ്റൊരു അംഗം യൂണിയന് പ്രതിനിധി ആയും ഉണ്ട് . കൂടാതെ കോണ്ഗ്രസ് അനുകൂല സംഘടനകളായ പവര് ബോര്ഡ് ഓഫീസര്സ് ഫെഡറേഷന് , ഇലക്ട്രിസിറ്റി ഓഫീസര്സ് കോണ്ഫെഡറേഷന് സ്വതന്ത്ര സംഘടനയായ എന്ജിനീയേഴ്സ് അസോസയേഷന് എന്നീ സംഘടനകള്ക്ക് ഓരോ അംഗവും ഉണ്ട്. ബോര്ഡിലെ ഓഫീസര്മാരുടെ എണ്ണത്തിന്റെ ഇരുപത്തഞ്ചു ശതമാനം അംഗങ്ങള് ഉണ്ടെന്ന ലിസ്റ്റു കൊടുക്കാന് ഓഫീസര്സ് സംഘിനോട് ബോര്ഡ് ആവശ്യപ്പെട്ടിരുന്നു . എന്നാല് ഓഫീസര്മാരുടെ റഫറണ്ടം നടത്തുന്നത് ഹൈക്കോടതി തടഞ്ഞിട്ടുള്ളത് ഇപ്പോഴത്തെ ഡിവിഷന് ബെഞ്ച് ഉത്തരവില് ചൂണ്ടിക്കാട്ടിയിട്ടുണ്ട്. ബോര്ഡിന്റെ വാദം കേള്ക്കുന്നതിന് കേസ് ജൂലൈ ആറിലേക്കു മാറ്റി